Video: Polisiemanne beroof; agter in vangwa gedruk | Maroela Media
Drie verdagtes is Dinsdag in hegtenis geneem nadat twee polisiebeamptes helder oordag in Rabierif in Midrand, Gauteng van hul vuurwapens beroof en agter in hul eie vangwa gedruk is.
“Die drie persone, tussen 25 en 30 jaar oud, sal binnekort in die Tembisa landdroshof verskyn,” het brig. Neville Malila, woordvoerder van die polisie, in ŉ verklaring gesê. Die drie staan tereg op aanklag van gewapende roof, kaping, poging tot moord en die onwettige besit van vuurwapens en ammunisie.
“Die verdagtes het twee polisiebeamptes oor middagete genader terwyl hulle by ŉ kosstalletjie gesit het,” het Malila verduidelik. “Die verdagtes het ŉ vuurwapen op die beamptes gerig en hulle van hul wapens ontneem. Hulle het die beamptes daarna in hul patrollievoertuig toegesluit en met die vuurwapens gevlug.”
Die polisie is op soek na nog verdagtes. Die ondersoek duur voort.
Intussen het Eyewitness News ŉ video van die voorval op sy webwerf gelaai:
Midrand polisie video
” …. twee polisiebeamptes oor middagete genader terwyl hulle by ŉ kosstalletjie gesit het” dis die probleem ‘daar gesit het’. Wat soek hulle daar. Geen wonder daar is nooit voertuie beskikbaar.
Eben nou waar en wanneer moet die MENSE eet!!!?
Andre hulle kan enige tyd eet … net soos ek en jy, maar om met polisie voertuig(e) te ry en hul privaat etes aan te skaf …. privaat sake te doen …. Mall toe ens is mos nie reg. Inteendeel as ek die mpy waarvoor ek werk se voertuig neem om kos te loop koop is ek weg!
Mooi, kry julle eie medisyne ! Ek hoop julle het ook magteloos en weerloos gevoel soos ons daagliks voel oor hierdie krimenele wat los buite die gevangenis rondloop. Dalk sal die polisie nou meer paraat wees(Ek hoop)? Ek het geen simpatie oor wat met hulle gebeur het nie
Ek het so n spesmaas dat hierdie maar net nog n bedekte ruiltransaksie was.
Jasper, dit was my eerste gewaarwording ook…die poliesiemanne en omstanders lyk net te kalm
Dit is geen wonder dat hulle oorrompel is nie .Die boewe het agtergekom dat die polisie alwat n beskikbare voertuig gebruik om tydens etensure kos te gaan koop Waarom neem hulle nie kos van die huis af saam werk toe sooswat al die ander mense doen nie..
Jasper, hoekom kry ek ook dieselfde gevoel, dit lyk vir my ook te verdag!!!!!!
Ennnnnnn geen worsteling, ennnnnnnn geen omstanders help of lig ‘n wenkbrou nie! Dit is die nuutste gereelde, gesamentlike roof.